CELEX: 32017R1440
Language: hr
Date: 2017-08-08 00:00:00
Title: Provedbena uredba Komisije (EU) 2017/1440 оd 8. kolovoza 2017. o izmjeni Provedbene uredbe (EU) 2016/480 o uspostavljanju zajedničkih pravila za međusobno povezivanje nacionalnih elektroničkih registara cestovnih prijevoznika (Tekst značajan za EGP. )

9.8.2017   
            
            
               HR
            
            
               Službeni list Europske unije
            
            
               L 206/3
            
         PROVEDBENA UREDBA KOMISIJE (EU) 2017/1440
   оd 8. kolovoza 2017.
   o izmjeni Provedbene uredbe (EU) 2016/480 o uspostavljanju zajedničkih pravila za međusobno povezivanje nacionalnih elektroničkih registara cestovnih prijevoznika
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1071/2009 Europskog parlamenta i Vijeća od 21. listopada 2009. o uspostavljanju zajedničkih pravila koja se tiču uvjeta za obavljanje djelatnosti cestovnog prijevoznika te stavljanju izvan snage Direktive Vijeća 96/26/EZ (1), a posebno njezin članak 16. stavak 5.,
   budući da:
   
               (1)
            
            
               Člankom 16. stavkom 1. Uredbe (EZ) br. 1071/2009 zahtijeva se da države članice vode nacionalni elektronički registar poduzeća cestovnog prijevoza kojima je nadležno tijelo izdalo dozvole za obavljanje djelatnosti cestovnog prijevoznika.
            
         
               (2)
            
            
               Člankom 16. stavcima 5. i 6. Uredbe (EZ) br. 1071/2009. propisano je međusobno povezivanje nacionalnih elektroničkih registara do 31. prosinca 2012., a Komisija se ovlašćuje za donošenje zajedničkih pravila koja se odnose na takvo međusobno povezivanje.
            
         
               (3)
            
            
               Komisija je donijela Uredbu (EU) br. 1213/2010 (2) kako bi se omogućilo međusobno povezivanje nacionalnih elektroničkih registara propisano u Uredbi (EZ) br. 1071/2009 putem elektroničkog sustava razmjena poruka imena ERRU (Europski registar cestovnih prijevoznika).
            
         
               (4)
            
            
               Uredba (EU) br. 1213/2010 stavljena je izvan snage Provedbenom uredbom Komisije (EU) 2016/480 (3) kako bi se do 30. siječnja 2019. uspostavila poboljšana verzija sustava ERRU.
            
         
               (5)
            
            
               ERRU se sastoji od dvije usporedne arhitekture u pogledu razmjene poruka među državama članicama. Prva se temelji na centralnom čvorištu kojim upravlja Komisija. U tom se centralnom čvorištu centralizira promet podataka prikupljanjem poruka koje šalju države članice i prosljeđivanjem tih poruka državama članicama kojima su upućene. Umjesto toga, države članice mogu primjenjivati kompatibilne komercijalne mreže za izravnu uzajamnu razmjenu poruka (peer-to-peer) u kojoj nije potrebno da poruke prolaze kroz centralno čvorište.
            
         
               (6)
            
            
               Budući da se poruke koje države članice izravno razmjenjuju ne usmjeravaju kroz centralno čvorište, Komisija nema uvid u eventualne pogreške sustava povezane s tim porukama; stoga Komisija ne može ispuniti svoju ulogu glavnog upravitelja sustava ERRU poduzimanjem odgovarajućih korektivnih mjera, čime se ugrožava visoka razina uspješnosti cijelog sustava.
            
         
               (7)
            
            
               Uzajamna (peer-to-peer) konfiguracija ne omogućuje Komisiji pravodoban pristup informacijama o količini i karakteristikama razmijenjenih poruka; stoga Komisija ne može imati cjelokupnu predodžbu o uporabi sustava ERRU, koja bi bila korisna za buduća poboljšanja sustava.
            
         
               (8)
            
            
               Problemi zabilježeni pri uporabi uzajamne (peer-to-peer) konfiguracije iziskuju osiguravanje usmjeravanja svih poruka koje se razmjenjuju u okviru sustava ERRU kroz centralno čvorište, čime bi se uklonila ta mogućnost iz područja primjene Provedbene uredbe (EU) 2016/480.
            
         
               (9)
            
            
               Nadalje, nužne su određene manje dopune i izmjene Provedbene uredbe (EU) 2016/480 kako bi se preciznije i jasnije uredili sljedeći aspekti: postupak za povezivanje sa sustavom ERRU, ispitivanja koja se provode i posljedice neuspjeha, sadržaj nekih XML poruka, definiranje eskalacijskog postupka koji države članice trebaju primjenjivati u slučaju pogrešaka sustava i dopušteno trajanje čuvanja osobnih podataka u datotekama centralnog čvorišta. Stoga bi Provedbenu uredbu (EU) 2016/480 trebalo na odgovarajući način izmijeniti.
            
         
               (10)
            
            
               Mjere predviđene ovom Uredbom donose se u skladu sa savjetodavnim postupkom iz članka 4. Uredbe (EU) br. 182/2011 Europskog parlamenta i Vijeća (4),
            
         DONIJELA JE OVU UREDBU:
   Članak 1.
   U članku 3. Provedbene uredbe (EU) 2016/480 dodaje se sljedeći stavak:
   
      „Povezivanje države članice na sustav ERRU smatra se uspostavljenim nakon završetka ispitivanja povezivanja, integracije i radnog učinka u skladu s uputama i pod nadzorom Komisije. Najdulje trajanje ispitivanja iznosi šest mjeseci. Komisija poduzima mjere u slučaju neuspjeha prethodno navedenih ispitivanja. Ako se te mjere pokažu nedostatnima, Komisija može povući podršku za ispitivanje sve dok država članica ne dokaže da je postignut dovoljan napredak na nacionalnoj razini u pogledu povezivanja s ERRU-om”.
   
   Članak 2.
   Prilozi I., III., VI., VII. i VIII. Provedbenoj uredbi (EU) 2016/480 mijenjaju se u skladu s Prilogom ovoj Uredbi.
   Članak 3.
   Ova Uredba stupa na snagu dvadesetog dana od objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. kolovoza 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 300, 14.11.2009., str. 51.
   
   
      (2)  Uredba Komisije (EU) br. 1213/2010 od 16. prosinca 2010. o uspostavljanju zajedničkih pravila o međusobnom povezivanju nacionalnih elektroničkih registara cestovnih prijevoznika (SL L 335, 18.12.2010., str. 21.)
   
      (3)  Provedbena uredba Komisije (EU) 2016/480 оd 1. travnja 2016. o uspostavljanju zajedničkih pravila za međusobno povezivanje nacionalnih elektroničkih registara cestovnih prijevoznika i stavljanju izvan snage Uredbe (EU) br. 1213/2010 (SL L 87, 2.4.2016., str. 4.).
   
      (4)  Uredba (EU) br. 182/2011 Europskog parlamenta i Vijeća od 16. veljače 2011. o utvrđivanju pravila i općih načela u vezi s mehanizmima nadzora država članica nad izvršavanjem provedbenih ovlasti Komisije (SL L 55, 28.2.2011., str. 13.).
   
      PRILOG
      Prilozi I., III., VI., VII. i VIII. Provedbenoj uredbi (EU) 2016/480 mijenjaju se kako slijedi:
      
                  1.
               
               
                  Prilog I. mijenja se kako slijedi:
                  
                              (a)
                           
                           
                              točka 1.3. zamjenjuje se sljedećim:
                              
                                          „1.3.
                                       
                                       
                                          Sve razmijenjene poruke prosljeđuju se putem centralnog čvorišta”;
                                       
                                    
                        
                              (b)
                           
                           
                              točka 2.2. zamjenjuje se sljedećim:
                              
                                          „2.2.
                                       
                                       
                                          U centralnom čvorištu podaci se pohranjuju najdulje šest mjeseci, osim evidencijskih i statističkih podataka te podataka o usmjeravanju navedenih u Prilogu VII.”;
                                       
                                    
                        
                              (c)
                           
                           
                              točka 2.3. zamjenjuje se sljedećim:
                              
                                          „2.3.
                                       
                                       
                                          Centralno čvorište ne smije omogućavati pristup osobnim podacima, osim u slučaju ovlaštenog osoblja Komisije ako su ti podaci potrebni u svrhu praćenja tehničkog rada, održavanja i otklanjanja poteškoća.”;
                                       
                                    
                        
                              (d)
                           
                           
                              točka 2.6. zamjenjuje se sljedećim:
                              „2.6.   Upravljanje kontaktima
                              Funkcija upravljanja kontaktima omogućit će svakoj državi članici upravljanje podacima za kontakt u pogledu političkih, poslovnih, operativnih i tehničkih kategorija te države članice, pri čemu je nadležno tijelo svake države članice odgovorno za održavanje svojih kontakata. Pritom će biti moguće pregledavanje podataka za kontakt iz ostalih država članica, ali ne i njihovo uređivanje.”.
                           
                        
            
                  2.
               
               
                  U Prilogu III., Dodatak se mijenja kako slijedi:
                  
                              (a)
                           
                           
                              u prvoj tablici, unos „Prekoračenje vremena” zamjenjuje se sljedećim:
                              
                                          „Prekoračenje vremena
                                       
                                       
                                          Neobavezni atribut datuma i vremena (u UTC formatu). Ova će se vrijednost utvrđivati isključivo za proslijeđene zahtjeve u centralnom čvorištu i izračunava se na temelju datuma i vremena zaprimanja početnog zahtjeva u centralnom čvorištu. Time će se državu članicu koja odgovara na zahtjev obavijestiti o trenutku prekoračenja vremena za zahtjev. Ta vrijednost nije potrebna za početne zahtjeve poslane u centralno čvorište ni u porukama odgovora.
                                       
                                       
                                          Ne”
                                       
                                    
                        
                              (b)
                           
                           
                              u tablici naslova „Odgovor na zahtjev za provjeru dobrog ugleda”, unos „Broj licencije Zajednice” zamjenjuje se sljedećim:
                              
                                          „Broj licencije Zajednice
                                       
                                       
                                          Serijski broj prijevoznikove licencije Zajednice (polje za slobodni unos alfanumeričkog teksta duljine od 1 do 20).
                                       
                                       
                                          Da”
                                       
                                    
                        
                              (c)
                           
                           
                              u tablici naslova „Zahtjev za obavijest o povredi”, unos „Broj licencije Zajednice” zamjenjuje se sljedećim:
                              
                                          „Broj licencije Zajednice
                                       
                                       
                                          Serijski broj prijevoznikove licencije Zajednice ili njezine ovjerene vjerodostojne preslike (polje za slobodni unos alfanumeričkog teksta duljine od 1 do 20).
                                       
                                       
                                          Da”
                                       
                                    
                        
                              (d)
                           
                           
                              u tablici naslova „Odgovor na zahtjev za obavijest o povredi” umeću se sljedeći unosi nakon unosa „Ime prijevoznika”:
                              
                                          „Adresa prijevoznika
                                       
                                       
                                          Adresa prijevoznika (adresa, poštanski broj, mjesto, država) kako je upisano u registru.
                                       
                                       
                                          Da
                                       
                                    
                                          Broj licencije Zajednice
                                       
                                       
                                          Serijski broj prijevoznikove licencije Zajednice kako je upisano u registru (polje za slobodni unos alfanumeričkog teksta duljine od 1 do 20).
                                       
                                       
                                          Da
                                       
                                    
                                          Status licencije Zajednice
                                       
                                       
                                          Status prijevoznikove licencije Zajednice kako je upisano u registru.
                                       
                                       
                                          Da
                                       
                                    
                                          Upravljana vozila
                                       
                                       
                                          Broj upravljanih vozila kako je upisano u registru.
                                       
                                       
                                          Da”
                                       
                                    
                        
                              (e)
                           
                           
                              u tablici naslova „Zahtjev za provjeru licencije Zajednice”, unos „Broj licencije Zajednice” zamjenjuje se sljedećim:
                              
                                          „Broj licencije Zajednice
                                       
                                       
                                          Serijski broj licencije Zajednice ili njezine ovjerene vjerodostojne preslike čiji se podaci zahtijevaju (polje za slobodni unos alfanumeričkog teksta duljine od 1 do 20).
                                       
                                       
                                          Da”
                                       
                                    
                        
                              (f)
                           
                           
                              tablica naslova „Odgovor na zahtjev za provjeru licencije Zajednice” mijenja se kako slijedi:
                              
                                          i.
                                       
                                       
                                          nakon unosa „Izvorno tijelo” umeću se sljedeći unosi:
                                          
                                                      „Oznaka statusa
                                                   
                                                   
                                                      Oznaka statusa odgovora (npr. pronađeno, nije pronađeno, pogreška itd.).
                                                   
                                                   
                                                      Da
                                                   
                                                
                                                      Poruka o statusu
                                                   
                                                   
                                                      Opis statusa s objašnjenjem (ako je potrebno).
                                                   
                                                   
                                                      Ne”
                                                   
                                                
                                    
                                          ii.
                                       
                                       
                                          unos „Prijevoznik” zamjenjuje se sljedećim:
                                          
                                                      „Prijevoznik
                                                   
                                                   
                                                      Da, ako je oznaka statusa ‚Pronađeno’”
                                                   
                                                
                                    
                                          iii.
                                       
                                       
                                          unos „Podaci o licenciji Zajednice” zamjenjuje se sljedećim:
                                          
                                                      „Podaci o licenciji Zajednice
                                                   
                                                   
                                                      Da, ako je oznaka statusa ‚Pronađeno’”
                                                   
                                                
                                    
                                          iv.
                                       
                                       
                                          nakon unosa „Podaci o licenciji Zajednice” umeće se sljedeći unos:
                                          
                                                      „Tijelo izdavatelj licencija
                                                   
                                                   
                                                      Nadležno tijelo koje je prijevozniku izdalo licenciju Zajednice.
                                                   
                                                   
                                                      Da”
                                                   
                                                
                                    
                                          v.
                                       
                                       
                                          unosi „Broj licencije” i „Status licencije” zamjenjuju se sljedećim:
                                          
                                                      „Broj licencije
                                                   
                                                   
                                                      Serijski broj prijevoznikove licencije Zajednice kako je upisano u registru (polje za slobodni unos alfanumeričkog teksta duljine od 1 do 20).
                                                   
                                                   
                                                      Da
                                                   
                                                
                                                      Status licencije
                                                   
                                                   
                                                      Status prijevoznikove licencije Zajednice kako je upisano u registru.
                                                   
                                                   
                                                      Da”
                                                   
                                                
                                    
                                          vi.
                                       
                                       
                                          unosi „Podaci o ovjerenoj vjerodostojnoj preslici” i „Broj licencije” zamjenjuju se sljedećim:
                                          
                                                      
                                                         „Podaci o ovjerenoj vjerodostojnoj preslici
                                                      
                                                   
                                                   
                                                      
                                                         Ne
                                                      
                                                   
                                                
                                                      Broj ovjerene vjerodostojne preslike
                                                   
                                                   
                                                      Serijski broj ovjerene vjerodostojne preslike prijevoznikove licencije Zajednice kako je upisano u registru (polje za slobodni unos alfanumeričkog teksta duljine od 1 do 20).
                                                   
                                                   
                                                      Da”
                                                   
                                                
                                    
                                          vii.
                                       
                                       
                                          brišu se unosi „Status licencije”, „Vrsta licencije”, „Datum početka” i „Datum privremenog povlačenja”;
                                       
                                    
                                          viii.
                                       
                                       
                                          unos „Datum isteka privremenog povlačenja” zamjenjuje se sljedećim:
                                          
                                                      „Datum isteka trajnog povlačenja
                                                   
                                                   
                                                      Datum na koji istječe trajno povlačenje ovjerene vjerodostojne preslike licencije Zajednice.
                                                   
                                                   
                                                      Ne”
                                                   
                                                
                                    
                        
            
                  3.
               
               
                  U Prilogu VI. dodaje se sljedeća rečenica na kraju točke 2.2.:
                  „Komisiji se na zahtjev trebaju uputiti pojedinosti o eskalacijskom postupku.”
               
            
                  4.
               
               
                  Prilog VII. mijenja se kako slijedi:
                  
                              (a)
                           
                           
                              točka 2. zamjenjuje se sljedećim:
                              
                                          „2.
                                       
                                       
                                          Kako bi se osigurala privatnost, podaci za statističke svrhe i svrhe usmjeravanja anonimni su. Identifikacijski podaci koji se odnose na određenog upravitelja prijevoza, prijevoznika, licenciju Zajednice ili PSO neće biti dostupni za statističke svrhe.”;
                                       
                                    
                        
                              (b)
                           
                           
                              točke 4. i 5. zamjenjuju se sljedećim:
                              
                                          „4.
                                       
                                       
                                          Osobni se podaci ne smiju zadržavaju u datotekama dulje od šest mjeseci nakon dovršetka transakcije. Statistički podaci i podaci o usmjeravanju čuvat će se neograničeno.
                                       
                                    
                                          5.
                                       
                                       
                                          Statistički podaci koji se upotrebljavaju za izvješćivanje među ostalim sadržavaju:
                                          
                                                      (a)
                                                   
                                                   
                                                      državu članicu koja upućuje zahtjev;
                                                   
                                                
                                                      (b)
                                                   
                                                   
                                                      državu članicu koja odgovara na zahtjev;
                                                   
                                                
                                                      (c)
                                                   
                                                   
                                                      vrstu poruke;
                                                   
                                                
                                                      (d)
                                                   
                                                   
                                                      oznaku statusa odgovora;
                                                   
                                                
                                                      (e)
                                                   
                                                   
                                                      datum i vrijeme poruka;
                                                   
                                                
                                                      (f)
                                                   
                                                   
                                                      vrijeme odgovora.”.
                                                   
                                                
                                    
                        
            
                  5.
               
               
                  U Prilogu VIII. točka 2.4. zamjenjuje se sljedećim:
                  
                              „2.4.
                           
                           
                              U svim slučajevima Zahtjev za obavijest o povredi i Odgovor na zahtjev za obavijest o povredi moraju se potvrditi Potvrdom obavijesti o povredi”.